Buat 1 alinea dalam bahasa Betawi dengan unsur ekspositori.

Selaen sosis solo, kita juga liat macem-macem kue basah. Salah satunya ada kue talam yang udah kita bahas punya dua jenis. Ada kue talam yang pake warna coklat lapisan ijo, ada juga warna ijo lapisan putih. Kali ini kita coba tengok gimana cara bikin kue talam warna ijo yang di atasnya warna putih. Awalnya, kita buat lapisan ijo dulu. Rebus santen dicampur gula pasir, garem, daun pandan, ama pasta pandan ampe anget (jangan mendidih). Adonan santen itu tuang ke dalem tepung beras, aduk ampe rata. Abis itu, kita siapin cetakan, kita olesin minyak dikit ke cetakan. Tuang adonan ke dalem cetakan jangan ampe penuh. Terus kukus pake api sedeng 20 menit. Buat adonan putihnya, kita rebus santen, garem, ama daun pandan ampe anget, terus ampurin ke dalam tepung beras. Tuang adonan putih ini di atas lapisan ijo yang tadi. Kukus 15 menit ampe mateng. Kalo udah dingin, kue talam bisa dikeluarin dari cetakan.